حمید آرغیش - ین حئکایه و مقالهلری
اوغورلوق هز زامان اوغورلوق دور.
اوغورلوق تکجه بیرینین جیبینه ال اوزاتماق یا بیرینین مالینی چالماق دئییل. بیرینین چالیشماسینی ایجازهسیز و دئمهدن آلماق دا اوغورلوق دیر.
کئچن گونلرده اینترنتده گونئی آذربایجان حئکایهسی حاققیندا مقاله و یازی
آختاریردیم. بیر وبلاگدا گؤزوم ندا صمدی نین اثرلرینه بیر باخیش
عنوانلی یازییا چاتاشدی. خانم صمدی حئکایه ادبیاتیمیزدا گنج و چالیشقان
یازیچی لاریمیزدان بیریدیر. یازی حئکایه ادبیاتینا عائید اولدوغو اوچون
ماراغیمی قازاندی. یازینی حؤرمتلی ادبیات اوستادیمیز محمد رضا کریمی (م.
کریمی) یازمیشدیلار. یازینی بیر پاراگراف اوخودوقدان سونرا گؤردوم یازینین
ماتریاللاری منه چوخ تانیش گلیر. داها ماراقلاندیم.. اوخودوقجا آنلادیم کی
م. کریمی منیم حئکایه ادبیاتی حاققیندا یازدیغیم مقالهنی ناقص شکیلده و
هئچ بیر قایناغا اشاره ائتمهدن یازیسینا کپی ائدیبدیر.. او اوستاد حتی
زحمت چکمهییب اؤزوندن بیر کلمه بئله ادبیاتیمیزا آرتیرسن و من یازانلاری کلمه
کلمه عینا اؤز آدینا کؤچوروب.. .. باشقا سؤزله دئسهم او مقالهنین 50 فایزی منیم یازیلاریمدان دایرئکت کپی دیر.
او اوستادین بو ایشینه گؤزو یوماجاق
ایدیم. آنجاق مقالهنین باشیندا بیر جمله یازمیشدی کی منه چوخ آجیق و
توخوناقلی کیمی گلدی. او جناب یازیر:
"ایلک اؤنجه دئمه لی یم ندا صمدی نین حیکایه لرینه بیر باخیشی باهانا ائده رک، حیکایه ادبیاتیمیزا گیریش کیمی بو مطلبلری یازیرام."
اوستاد کریمی بو جملهسیندن بونو بیان ائدیر کی، حئکایه ادبیاتیمیزا بو
یازیلاری بیر گیریش کیمی یازیر و بوندان قاباق هئچ کیم بو قونو حاقدا
یازماییب. "80 ایل حئکایهمیز" عنوانلی کیتابین اؤن سؤزونده آذربایجان
حئکایه ادبیاتی اوغروندا نه قدهر امک صرف ائتدیگیمی خاطیرلامیشام. انصاف
دئییل کی بیری گلیب باشقاسینین 17 ایل امهیینی زای ائدیب اونلاری اؤز
آدینا چیخسین. م. کریمی ایشاره ائتدیگی یازی قونوسو حاققیندا 1376 – جی
ایلدن بری مقالهلر یازمیشام. ها بئله 80 ایل حئکایهمیز کیتابینین
بیرینجی بؤلومونده حئکایه ادبیاتیمیزین تاریخینی گئنیشلی شکیلده
آچیقلامیشام..
سیز بو لینکلرده م. کریمینین یازیسینی اوخویا بیلرسیز:
http://mrbkarimi.blogfa.com/post-215.aspx
http://alqish.blogfa.com/
و منیم یازیمی دا 80 ایل حئکایهمیز کیتابیندان یادا بو لینکدن اوخویون و توشدورون.
http://hekaye.blogsky.com/1391/06/22/post-2/
اوماریم بیر گون بئلنجی بیر اخلاقسیزلیقلار ادبیاتیمیزدان قالخار.. و سوندا اوستاد کریمی جنابلاریندان بورادا بیر آز آچیق یازدیغیمدان عذر ایستیرم..
(0 لایک)
گؤندهرمه تارریخی: دوشنبه 25 دیماه سال 1391 ساعات 04:23 ب.ظ یازار: حمید
| چاپ مطلب
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab als_Latn zho_Hans azb_Arab ita_Latn azb_Arab urd_Arab pes_Arab pes_Arab